Susan Rice

Taidhleoir, comhairleoir polasaí agus oifigeach poiblí Meiriceánach is ea Susan Elizabeth Rice (r. 17 Samhain 1964) atá ina Stiúrthóir ar Chomhairle Polasaí Intíre na Stát Aontaithe ón mbliain 2021. An 27ú Ambasadóir de chuid na Stát Aontaithe chuig na Náisiúin Aontaithe a bhí inti ó 2009 go 2013, agus ansin ba 23ú Comhairleoir Slándála Náisiúnta na tíre í ó 2013 go 2017. Is ball den Pháirtí Daonlathach í.

Rugadh Rice in Washington, D.C. D'fhreastail sí ar Ollscoil Stanford agus ar New College, Oxford, mar a raibh sí ina Scoláire Rhodes agus mar ar bronnadh DPhil (PhD) uirthi. D'oibrigh sí ar fhoireann na Comhairle Shlándála Náisiúnta faoin Uachtarán Bill Clinton ó 1993 go 1997, agus mar leas rúnaí stáit ar son gnóthaí Afracacha i Roinn an Stáit ó 1997 go 2001.

Catagóir:Daoine a rugadh i 1964
Catagóir:Daoine beo
Catagóir:Alumni Ollscoil Oxford
Catagóir:Daonlathaigh na Stát Aontaithe
Catagóir:Eolaithe polaitíochta
Catagóir:Meiriceánaigh Afracacha
Catagóir:Mná
Catagóir:Taidhleoirí Meiriceánacha
Catagóir:Airí Rialtais na Stát Aontaithe